**Dopravný podnik Bratislava, akciová spoločnosť**

ako Kupujúci

a

**[doplniť]**

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025

TÁTO RÁMCOVÁ ZMLUVA NA DODANIE TOVARU (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť] a [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodanie protektorovaných pneumatík, za účelom čoho realizoval verejné obstarávanie na predmet zákazky „.**Dynamický nákupný systém –** **Pneumatiky, protektory, disky**“ prostredníctvom dynamického nákupného systému v súlade s ustanoveniami § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejného obstarávania bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Dodávateľ sa stal úspešným uchádzačom predmetného verejného obstarávania na predmet zákazky „**Dynamický nákupný systém – Pneumatiky, protektory, disky**“ a splnil požiadavky na predmet zákazky a podmienky účasti stanovené v súťažných podkladoch a ich prílohách, bližšie špecifikovaných vo Výzve na predkladanie ponúk a jej prílohách zverejnenej dňa [doplniť]“; a
3. Zmluvné strany majú záujem upraviť si vzájomné práva a povinnosti súvisiace s dodávaním tovaru;

**DOHODLO sa nasledovné:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Tovar** znamená protektory na kostrách Objednávateľa a/alebo protektory na kostrách Dodávateľa označené jedinečným číslom / šaržou, bližšie špecifikované v Prílohe 1 Zmluvy – *Špecifikácia tovaru a jednotkové ceny*; označením Tovar sa na účely Zmluvy rozumie aj 1 (jeden) kus Tovaru;
2. **Kúpna cena** znamená cena za Tovar dodaný na základe objednávky podľa článku 2 bod 2.3 Zmluvy a fakturovaná podľa článku 3 Zmluvy na základe jednotkových cien podľa Prílohy 1 Zmluvy ;
3. **Miesto plnenia** znamená Vozovňa Jurajov dvor - Trnávka, Rožňavská 19, 831 04 Bratislava;
4. **Subdodávateľ** znamená fyzická alebo právnická osoba uvedená v zmluve uzatvorenej medzi Dodávateľom a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy;
5. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisova
10. **Zmluvná strana** znamená Objednávateľ a/alebo Dodávateľ.
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

## PREDMET ZMLUVY

1. Predmetom Zmluvy je záväzok:
2. Dodávateľa dodať Objednávateľovi Tovar a previesť vlastnícke právo k Tovaru na Objednávateľa; a
3. Objednávateľa dodaný Tovar prevziať a zaplatiť Dodávateľovi Kúpnu cenu,

a to za podmienok stanovených Zmluvou.

1. Dodaním Tovaru sa rozumie:
	* + - 1. dodanie protektorovaných pneumatík na kostrách Objednávateľa; alebo
				2. dodanie protektorovaných pneumatík na kostrách Dodávateľa, ktoré sú označené jedinečným číslom/ šaržou.

Zmluvné strany sa dohodli, že pokiaľ nebude možné dodať Tovar podľa písm. (a) tohto bodu tohto článku Zmluvy, v tom prípade Dodávateľ je povinný zabezpečiť likvidáciu nepoužiteľných pneumatík Objednávateľa, a to v súlade s príslušnými osobitnými predpismi. Dodávateľ sa zaväzuje, že protektorované pneumatiky určené na likvidáciu nebudú opätovne protektorované.

1. Dodávanie Tovaru bude zabezpečené na základe čiastkových písomných objednávok podľa potrieb Objednávateľa. V čiastkových objednávkach bude presne určené množstvo požadovaného Tovaru. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením objednávky Dodávateľovi sa objednávka považuje za potvrdenú Dodávateľom a je podkladom pre fakturáciu podľa článku 3 Zmluvy. Potvrdená objednávka je záväzná a Zmluvné strany sú ňou viazané.
2. Obchodovateľný finančný objem počas trvania Zmluvy **je v celkovej výške [doplniť] EUR bez DPH** *(slovom: [doplniť])*. Uvedený finančný objem je predpokladaný a Objednávateľ nie je povinný ho vyčerpať.
3. Dodávateľ sa zaväzuje dodávať Objednávateľovi Tovar riadne a včas, vo vlastnom mene, na vlastnú zodpovednosť a na vlastné nebezpečenstvo, v rozsahu a za podmienok dohodnutých v Zmluve, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Dodávateľom sa považuje za podstatné porušenie Zmluvy.
4. Zmluvné strany sa vzájomne zaväzujú poskytovať si všetku potrebnú súčinnosť pri plnení záväzkov zo Zmluvy

## KÚPNA CENA A PLATOBNÉ PODMIENKY

* 1. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov a je konečná, bez možnosti doúčtovania ďalších nákladov. Kúpna cena zahŕňa všetky náklady Dodávateľa súvisiace s dodávaním Tovaru, najmä náklady na dovoz a odvoz Tovaru, balenie, opravy Tovaru vrátane materiálu použitého na opravu Tovaru a náklady na likvidáciu Tovaru. Pri DPH sa bude postupovať v zmysle osobitných predpisov.
	2. Kúpna cena je stanovená formou jednotkovej ceny ako cena za určenú mernú jednotku Tovaru – za 1 (jeden) kus Tovaru, pričom jednotková cena za Tovar je stanovená v Prílohe 1 Zmluvy.
	3. Právo na zaplatenie Kúpnej ceny vzniká Dodávateľovi riadnym dodaním Tovaru na základe jednotlivých objednávok Objednávateľa podľa článku 2 bod 2.3 Zmluvy a príslušného dodacieho listu podľa článku 4 bod 4.9 Zmluvy. Dodávateľ je oprávnený na základe príslušného dodacieho listu vystaviť Objednávateľovi faktúru na Kúpnu cenu za dodaný Tovar, ktorú Dodávateľ spolu s kópiu príslušnej objednávky a dodacieho listu doručí Objednávateľovi.
	4. Faktúra je splatná v lehote splatnosti **60 (šesťdesiat) dní odo dňa jej doručenia**. Ak deň splatnosti faktúry pripadne na deň, ktorý nie je Pracovným dňom, splatnosť faktúry sa posúva na najbližší nasledujúci Pracovný deň. Faktúra sa považuje za zaplatenú dňom odpísania fakturovanej sumy z účtu Objednávateľa.
	5. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom, ku ktorej sa faktúra vzťahuje, objednávku a príslušný dodací list podľa článku 4 bod 4.9 Zmluvy. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.

## DODANIE A PREVZATIE TOVARU, NADOBUDNUTIE VLASTNÍCKEHO PRÁVA

1. Dodávateľ sa zaväzuje dodať Tovar včas a riadne na Miesto plnenia v lehote najneskôr **do 7 (siedmich) Pracovných dní odo dňa doručenia objednávky v súlade s článkom 2.3. Zmluvy**, za Kúpnu cenu uvedenú v Prílohe 1 Zmluvy a za dodržania bodu 4.2 tohto článku Zmluvy.

1. Dodávateľ je povinný dodať Tovar v množstve, akosti a vyhotovení, ktoré určuje Zmluva a objednávka podľa článku 2 bod 2.3 Zmluvy a riadiť sa pokynmi Objednávateľa pri plnení predmetu Zmluvy.
2. Objednávateľ sa zaväzuje dodať alebo odobrať Tovar od Dodávateľa v pracovných dňoch v čase od 6:00 do 13:00 hod., pričom čas jednotlivých dodávok Tovaru si Zmluvné strany vopred dohodnú. Mimo vyššie uvedeného času môže Dodávateľ dodať alebo odobrať Tovar len s výslovným súhlasom Objednávateľa. Dodávateľ je povinný na vlastné náklady a nebezpečenstvo vyložiť Tovar na miesto určené Objednávateľom.
3. Dodávateľ je povinný odovzdať Objednávateľovi spolu s Tovarom aj doklady potrebné na prevzatie, a to najmä:
	* + - 1. dodací list s jednotkovými cenami;
				2. kópiu objednávky;
				3. pokyny na manipuláciu a skladovanie a pokyny na dodržiavanie bezpečnosti a ochrany zdravia pri práci; a
	1. Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
4. vady bránia bežnému, alebo zmluvne dohodnutému užívaniu Tovaru; a/alebo
5. Dodávateľ nedodrží akosť, kvalitu alebo vlastnosti Tovaru bližšie uvedené v Zmluve a v Špecifikácii predmetu zákazky uvedenej v príslušnej Výzve na predkladanie ponúk podľa bodu B) Zmluvy, prípadne nedodrží množstvo Tovaru špecifikovaného objednávkou a/alebo Zmluvou;
6. Dodávateľ nedodrží Kúpnu cenu za dodaný Tovar uvedenú v Prílohe 1 Zmluvy; a/alebo
7. sa ktorékoľvek z vyhlásení Dodávateľa uvedené v článku 6 bode 6.1 a/alebo 6.2 Zmluvy ukáže ako nepravdivé alebo neúplné alebo požiadavky na Dodávateľa uvedené v článku 6 bod 6.3 Zmluvy sa ukážu ako nepravdivé alebo neúplné .
	1. V prípade, ak Objednávateľ pri prezeraní Tovaru podľa tohto článku bod 4.5 Zmluvy zistí, že viac ako 50 % dodaného Tovaru má zjavné podstatné vady, Objednávateľ môže odmietnuť prevzatie celej dodávky Tovaru.
	2. Dodávateľ je povinný podstatné vady Tovaru podľa tohto článku bod 4.5 a/alebo bodu 4.6 Zmluvy odstrániť do 2 (dvoch) Pracovných dní odo dňa, kedy si Objednávateľ uplatnil právo odmietnuť prevzatie Tovaru. V prípade, ak Dodávateľ vady Tovaru uvedené v tomto článku bode 3.5 písm. a) a b) Zmluvy podľa predchádzajúcej vety neodstráni, Objednávateľ má nárok uplatňovať si primeranú zľavu z Kúpnej ceny. Tým nie je dotknuté právo Objednávateľa na sankcie uvedené v článku 8 bod 8.1 Zmluvy.
	3. Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom bez výhrad podľa tohto článku bod 4.9 Zmluvy, ak nedošlo zo strany Objednávateľa k odmietnutiu prevzatia Tovaru podľa tohto článku bodu 4.5 a/ alebo 4.6 Zmluvy. V prípade odmietnutia prevzatia Tovaru zo strany Objednávateľa podľa tohto článku bod 4.5 a/ alebo 4.6 Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar.
	4. Objednávateľ **prevzatie Tovaru bez výhrad potvrdí na dodacom liste.**
	5. Na základe výzvy Objednávateľa je Dodávateľ povinný najneskôr do 5 (piatich) Pracovných dní

zabezpečiť vlastnou dopravou odvoz opotrebovaných pneumatík a kostier Objednávateľa určených na:

(a) protektorovanie, resp. opravu; a /alebo

(b) likvidáciu;

a to z miesta, ktoré Objednávateľ určí vo výzve. Dodávateľ je povinný vystaviť Objednávateľovi potvrdenie o každom odbere opotrebovaných pneumatík, ktoré bude obsahovať dátum odberu, množstvo odobraných opotrebovaných pneumatík a podpis oprávnenej osoby.

* 1. Objednávateľ je povinný odovzdať Dodávateľovi opotrebované pneumatiky určené na protektorovanie, resp. na opravu, alebo likvidáciu, neznečistené bahnom a inými látkami.
	2. Dodávateľ je povinný v prípade potreby opravovať mechanicky poškodené pneumatiky a v prípade zistenia rozsiahleho alebo neopraviteľného poškodenia niektorej časti pneumatiky bezodkladne o tom informovať kontaktnú osobu pre technické veci za Objednávateľa uvedenú v záhlaví Zmluvy.
	3. Objednávateľ má právo v prípade pochybností si vyžiadať od Dodávateľa vzorku ktoréhokoľvek Tovaru. Dodávateľ je povinný takúto vzorku Tovaru poskytnúť Objednávateľovi bezodplatne do 5 (päť) pracovných dní od doručenia výzvy Objednávateľom.

## ZODPOVEDNOSŤ ZA CHYBY TOVARU, ZÁRUKA ZA AKOSŤ A REKLAMÁCIE

1. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný, alebo zmluvne dohodnutý účel. Dodávateľ taktiež preberá záruku za to, že Tovar počas záručnej lehoty bude mať vlastnosti stanovené Zmluvou a nebude mať také vady, ktoré by bránili jeho využitiu na bežný, alebo zmluvne dohodnutý účel.
2. Záručná doba poskytnutá Dodávateľom je **24 (dvadsaťštyri) mesiacov** a začína plynúť odo dňa riadneho odovzdania a prevzatia Tovaru podľa článku 4 bod 4.9 Zmluvy. Záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
3. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
4. Nebezpečenstvo škody na Tovare prechádza na Objednávateľa riadnym prevzatím Tovaru bez výhrad podľa článku 4 bod 4.8 Zmluvy.
5. Reklamáciu a jej špecifikáciu uplatní Objednávateľ u Dodávateľa ihneď po zistení, že dodaný Tovar vykazuje vady nekvality, a to písomnou formou na tlačive označenom ako „Oznámenie o reklamácii“.
6. Prípadné reklamácie skrytých vád alebo vád zistených až pri používaní Tovaru je Objednávateľ povinný uplatniť u Dodávateľa reklamačným listom (na tlačive označenom ako „Oznámenie o reklamácii“), alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Dodávateľa uvedenej v záhlaví Zmluvy, v ktorej Objednávateľ uvedie číslo faktúry, číslo dodacieho listu a dôvod reklamácie.
7. Reklamáciu posúdia spoločne oprávnení zástupcovia Zmluvných strán, pričom Dodávateľ najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Dodávateľ v tejto lehote nevyjadrí, Objednávateľ bude považovať reklamáciu za uznanú.
8. V prípade uznanej reklamácie sa Dodávateľ zaväzuje vadné plnenie vysporiadať na vlastné náklady do 5 (piatich) Pracovných dní od uznania reklamácie.
9. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady v lehote podľa tohto článku bod 5.8 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
10. V prípade, ak Dodávateľ neprevezme od Objednávateľa reklamovaný Tovar, Objednávateľ je oprávnený zaslať tento Tovar Dodávateľovi na jeho náklady, pričom náklady na poštovné vrátane poistenia zásielky je Dodávateľ povinný uhradiť na výzvu Objednávateľa do 5 (piatich) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Dodávateľovi neuhradí Objednávateľ náklady spojené s uplatnením reklamácie podľa tohto bodu tohto článku Zmluvy, Objednávateľ je oprávnený započítať si tieto náklady voči najbližšej faktúre Dodávateľa.

## VYHLÁSENIA A ZÁRUKY

1. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu;
5. je viazaný svojou ponukou zo dňa [doplniť] a  spĺňa všetky požiadavky stanovené v súťažných podkladoch a ich prílohách uvedených v bode A) Zmluvy, ako aj požiadavky formulované vo Výzve na predkladanie ponúk uvedenej v bode B) Zmluvy; a
6. je zapísaný v Registri partnerov verejného sektora, v prípade, že sa naňho registračná povinnosť vzťahuje.
7. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľovi:
8. je výlučným vlastníkom Tovaru;
9. Tovar nie je zaťažený žiadnym záložným, zádržným ani predkupným právom;
10. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
11. Tovar nie je predmetom žiadnej uzatvorenej nájomnej, kúpnej resp. inej zmluvy, na základe ktorej akejkoľvek tretej osobe vznikne resp. môže vzniknúť vlastnícke právo k Tovaru resp. akékoľvek iné právo, na základe ktorého tretia osoba môže resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
12. Tovar je funkčný, nepoškodený a nachádza sa v stave umožňujúcom jeho užívanie na obvyklý účel;
13. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
14. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
15. neexistujú právne a faktické prekážky, ktoré by znemožňovali užívanie Tovaru;
16. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
17. Tovar nemá žiadne vady, na ktoré by mal Objednávateľa osobitne upozorniť; a
18. odovzdáva Objednávateľovi spolu s Tovarom všetky doklady vzťahujúce sa k Tovaru.
19. Dodávateľ berie na vedomie, že Objednávateľ má záujem o dodanie Tovaru v súlade so zásadami spoločensky zodpovedného verejného obstarávania zohľadňujúceho dopady najmä v oblasti zamestnanosti, sociálnych a pracovných práv a životného prostredia, na základe čoho sa Dodávateľ zaväzuje pri dodávaní Tovaru najmä:
20. zaistiť legálne zamestnávanie, rovnoprávne a dôstojné pracovné podmienky a zodpovedajúcu úroveň bezpečnosti pre všetky osoby, ktoré sa budú na dodaní Tovaru podieľať;
21. pokiaľ je to možné, minimalizovať dopad na životné prostredie, rešpektovať udržateľnosť a možnosť cirkulárnej ekonomiky;
22. pokiaľ je to možné a vhodné, implementovať nové alebo zlepšené produkty, služby alebo postupy súvisiace s dodaním Tovaru;
23. dodržiavať rovnosť pracovných podmienok a bezpečnosti práce.

Splnenie požiadaviek spoločensky zodpovedného verejného obstarávania podľa tohto bodu Zmluvy sa Dodávateľ zaväzuje zaistiť aj u svojich Subdodávateľov.“

1. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku bod 6.1 a/alebo bod 6.2 a /alebo požiadavky v bode 6.3 Zmluvy je nepravdivé alebo neúplné, Zmluvu by neuzatvoril, nakoľko uvedené vyhlásenia Objednávateľ považuje za vlastnosti Tovaru a požiadavky na Dodávateľa, ktoré si vymienil.
2. Pokiaľ sa preukáže, že ktorékoľvek z vyhlásení Dodávateľa uvedených v tomto článku bode 6.1 a bode 6.2 alebo požiadavky uvedenej v bode 6.3.Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
3. Objednávateľ vyhlasuje a ubezpečuje Dodávateľa, že ku dňu uzatvorenia Zmluvy Objednávateľom:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.
7. **SUBDODÁVATELIA**
8. Každá zmluva, na základe ktorej Dodávateľ poverí tretiu stranu dodaním časti Tovaru sa považuje za zmluvu so Subdodávateľom. Dodávateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľom je Dodávateľ povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Objednávateľ písomne upovedomí Dodávateľa o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
9. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Dodávateľa žiadneho z jeho záväzkov vyplývajúcich zo Zmluvy.
10. Ak Objednávateľ zistí, že Subdodávateľ nie je schopný plniť si svoje záväzky, môže od Dodávateľa okamžite požadovať náhradu za tohto Subdodávateľa alebo aby Dodávateľ sám začal dodávať časť Tovaru dodávaného týmto Subdodávateľom.
11. Časť Tovaru, ktorého dodaním poveril Dodávateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
12. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Dodávateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.

## SANKCIE

1. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi včas alebo riadne podľa článku 4 bod 4.1 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 200 EUR (slovom: *dvesto eur*) za každý začatý deň omeškania. Tým nie je dotknuté právo Objednávateľa na náhradu škody.
	1. Dodávateľ je oprávnený uplatňovať si voči Objednávateľovi úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej Kúpnej ceny podľa príslušnej objednávky.
	2. Objednávateľ je oprávnený uplatňovať si voči Dodávateľovi zmluvnú pokutu vo výške 200 EUR (dvesto eur) za každý deň omeškania, ak je Dodávateľ v omeškaní s vybavením reklamácie podľa článku 5 bod 5.8 Zmluvy, a to aj opakovane. Tým nie je dotknuté právo Objednávateľa na náhradu škody.
	3. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Objednávateľ má právo požadovať od Dodávateľa zmluvnú pokutu vo výške 35 % z obchodovateľného objemu podľa článku 2 bod 2.4 Zmluvy. Tým nie je dotknuté právo Objednávateľa na náhradu škody.
	4. V prípade porušenia ktorejkoľvek z povinností týkajúcej sa Subdodávateľov alebo ich zmeny alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
2. požadovať od Dodávateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
3. odmietnuť plnenie, resp. vrátiť poskytnuté plnenie Subdodávateľom Dodávateľa, ktorý nebol písomne schválený Objednávateľom podľa článku 7 Zmluvy a /alebo článku 11 bod 11.9 Zmluvy
	1. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Dodávateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty.

* 1. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody
	2. Zmluvné strany sa dohodli, že v prípade, ak Dodávateľ nie je schopný dodať Tovar v dohodnutej dodacej lehote podľa článku 4 bod 4.1 Zmluvy, je Objednávateľ oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Objednávateľovi z tohto nákupu preúčtovať v plnom rozsahu Dodávateľovi ako náhradu škody
	3. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.

## KOMUNIKÁCIA A DORUČOVANIE ZMLUVNÝCH STRÁN

* 1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Korešpondencia súvisiaca so Zmluvou sa bude považovať za doručenú:.
1. v deň doručenia zásielky, ak bola zásielka doručená osobne, poštou alebo kuriérskou službou; alebo
2. 5 (piaty) Pracovný deň nasledujúci po dni podania zásielky na poštovú prepravu, ak bola zásielka poslaná poštou alebo v deň doručenia zásielky, podľa toho čo nastane skôr; alebo
3. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak.
	1. Zmeny identifikačných údajov sú si Zmluvné strany povinné oznámiť do 10 (desiatich) dní od realizácie týchto zmien

## TRVANIE A ZÁNIK ZMLUVY

1. Zmluva sa uzatvára na dobu určitú, a to:
2. na **12 (dvanásť) mesiacov** odo dňa účinnosti Zmluvy; alebo
3. do vyčerpania obchodovateľného objemu podľa článku 2 bod 2.4 Zmluvy;

 podľa toho, ktorá z vyššie uvedených skutočností nastane skôr.

1. Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku v bodoch 10.3, 10.4, 10.5 a 10.8 Zmluvy, jednostranným vypovedaním Zmluvy podľa tohto článku bod 10.10 Zmluvy, alebo písomnou dohodou Zmluvných strán podľa tohto článku bod 10.11 Zmluvy.
2. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v osobitných predpisoch.
3. Za podstatné porušenie Zmluvy Objednávateľ považuje prípady, ak:
4. Dodávateľ nedodrží dodaciu lehotu podľa článku 4 bod 4.1 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
5. dodaný Tovar nebude zodpovedať vlastnostiam, požadovanej kvalite alebo množstvu dohodnutého v Zmluve a/alebo objednávke, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Dodávateľ nevybaví reklamácie v lehote dohodnutej v článku 5 bod 5.8 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
7. Dodávateľ nie je schopný dodať Tovar za Kúpnu cenu uvedenú v Prílohe 1 Zmluvy;
8. Dodávateľ nedodrží lehotu podľa článku 4 bod 4.10 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave;
9. Dodávateľ poruší ktorúkoľvek z povinností týkajúcej sa Subdodávateľov alebo ich zmeny podľa ZVO a/alebo podľa článku 7 Zmluvy alebo článku 11 bod 11.9 Zmluvy; a/alebo
10. sa niektoré z vyhlásení Dodávateľa podľa článku 6 bodu 6.1 a/alebo 6.2 Zmluvy a/alebo požiadavky v bode 6.3.Zmluvy ukáže ako nepravdivé alebo neúplné.
11. Objednávateľ má taktiež právo odstúpiť od Zmluvy, ak Dodávateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
12. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku 6 bodu 6.6 Zmluvy ukáže ako nepravdivé.
13. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy.
14. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
15. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
16. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi, pričom výpovedná lehota je 1 (jeden) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Dodávateľom pred dátumom odoslania výpovede Dodávateľovi zostávajú platné a budú vysporiadané v zmysle ustanovení Zmluvy.
17. Zmluva zaniká aj na základe písomnej dohody Zmluvných strán..

## ZÁVEREČNÉ USTANOVENIA

* 1. Zmluva je účinná dňom nasledujúcim po dni jej zverejnenia v zmysle § 47a Občianskeho zákonníka.
	2. Vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvné strany sa dohodli, že v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
	6. Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
	8. Objednávateľ podpisom Zmluvy akceptuje Subdodávateľov Dodávateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
	9. Dodávateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Dodávateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
	10. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	11. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	12. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	13. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Dodávateľ dostane 1 (jeden) rovnopis.

 Prílohy Zmluvy:

* Príloha 1 – Špecifikácia Tovaru a jednotkové ceny
* Príloha 2 – Zoznam Subdodávateľov

**PRÍLOHA 1**

**ŠPECIFIKÁCIA TOVARU A JEDNOTKOVÉ CENY**

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: [doplniť]
4. Funkcia: [doplniť]
5. Meno: [doplniť]
6. Funkcia: [doplniť]
7. V [doplniť]dňa \_\_\_\_\_\_\_\_\_\_\_
8. **[doplniť]**
9. Meno: [doplniť]
10. Funkcia: [doplniť]